Medzinárodný dohovor
o
regulácii lovu veľrýb, 1946

PLÁN AKTIVÍT

 (V znení zmien prijatých komisiou na zvláštnom zasadnutí v Cambridge, Spojené kráľovstvo, 
dňa 14. 10. 2002) 

Vysvetlivky

Tento plán aktivít zahŕňa zmeny prijaté komisiou na jej zvláštnom zasadnutí v októbri 2002 a na jej 54. výročnom zasadnutí v máji 2002.

Zmeny prijaté na zvláštnom zasadnutí sú uvedené hrubo a sú podčiarknuté a nadobudli účinnosť dňa 19.1.2003. Zmeny prijaté na 54.výročnom zasadnutí komisie sú uvedené hrubo a kurzívou.

V tabuľkách1, 2 a 3 sú neklasifikované populácie označené pomlčkou. Ostatné kolónky v tabuľkách boli pre zlepšenie čitateľnosti vyplnené bodkami.

Číslované poznámky pod čiarou sú neoddeliteľnou súčasťou plánu aktivít formálne prijatým komisiou. Ostatné poznámky sú poznámky redakcie.

Komisia bola v júni 1992 informovaná veľvyslancom v Londýne, že členstvo Zväzu sovietskych socialistických republík v Medzinárodnom dohovore o regulácii lovu veľrýb z roku 1948 prechádza na Ruskú federáciu.

Na svojom 39. zasadnutí (1987) komisia vzala na vedomie, že odkazy na mená domorodých obyvateľov uvedené v článku 13 písm. b) bod 4 plánu aktivít slúžia len na geografické účely, aby neboli v rozpore s článkom V ods. 2 písm. c) Dohovoru (Rep. int. Whal. CommnI 38:21).

					VÝKLAD POJMOV

1. Nasledujúce pojmy majú nižšie uvedený význam:

A. Kosticovce (baleen whales)
“Kosticovec” je akýkoľvek kitovec, ktorý má v čeľustiach kostice, t. j. akýkoľvek kitovec okrem zubatých.
 
„Vráskavec obrovský” (Balaenoptera musculus) je akýkoľvek kitovec známy ako vráskavec obrovský, modrá veľryba, Sibbald's rorqual, alebo sulphur bottom vrátane pygmy blue whale.

 „Veľryba grónska“ (Balaena mysticetus) je akýkoľvek kitovec známy ako veľryba grónska, bowhead, Arctic right whale, great polar whale, Greenland right whale, Greenland whale.

„Vráskavec malý a vráskavec Brydeov” (Balaenoptera edeni, B. brydei) akýkoľvek kitovec známy ako vráskavec malý a vráskavec Brydeov alebo Bryde's whale.  

 „Vráskavec myšok“ (Balaenoptera physalus) je akýkoľvek kitovec známy ako vráskavec myšok, common finback, common rorqual, fin whale, herring whale alebo true fin whale. 

 „Veľrybovec sivý“ (Eschrichtius robustus) je akýkoľvek kitovec známy ako veľrybovec sivý, gray whale, California gray, devil fish, hard head, mussel digger, gray back alebo rip sack.

 „Vráskavec dlhoplutvý - keporkak“ (Megaptera novaeangliae) je akýkoľvek známy kitovec známy ako vráskavec dlhoplutvý - keporkak, bunch, humpback, humpback whale, humpbacked whale, hump whale alebo hunchbacked whale.
 
„Vráskavec minke“ (Balaenoptera acutorostrata, B. bonaerensis) je akýkoľvek kitovec známy ako vráskavec minke, lesser rorqual, little piked whale, minke whale, pike-headed whale alebo sharp headed finner.
 
 „Veľryba trpasličia“ (Caperea marginata) je akýkoľvek kitovec známy ako veľryba trpasličia southern pygmy right whale alebo pygmy right whale.

 „Veľryba čierna“ (Eubalaena glacialis, E. australis) je akýkoľvek kitovec známy ako veľryba čierna, Atlantic right whale, Arctic right whale, Biscayan right whale, Nordkaper, North Atlantic right whale, North Cape whale, Pacific right whale alebo southern right whale.

 „Vráskavec sejval“ (Balaenoptera borealis) je akýkoľvek kitovec známy ako vráskavec sejval, Rudolphi's rorqual, pollack whale alebo coalfish whale. 

B. Bezkosticovce - zubaté kitovce (toothed whales)
 „Zubatý“ je akýkoľvek kitovec, ktoý má v čeľustiach zuby.

 „Ostronosý vorvaňovec“ je akýkoľvek kitovec, ktorý patrí do rodu Mesoplodon alebo akýkoľvek kitovec známy ako vorvaňovec zobcový (Ziphius cavirostris) alebo vorvaňovec tasmánsky (Tasmacetus shepherdi).

 „Tuponosý vorvaňovec” je akýkoľvek kitovec známy ako vorvaňovec severný (Berardius bairdii), vorvaňovec južný (Berardius arnuxii), vorvaňovec plochohlavý (Hyperoodon planifrons) alebo vorvaňovec anarnak (Hyperoodon ampullatus).     

 „Kosatka dravá“ (Orcinus orca) je akýkoľvek kitovec známy ako kosatka dravá alebo orca.

 „Grinda” je akýkoľvek kitovec známy ako grinda dlhoplutvá (Globicephala melaena) alebo grinda krátkoplutvá (G. macrorhynchus).

 „Vorvaň“ (Physeter macrocephalus) je akýkoľvek kitovec známy ako sperm whale, spermacet whale, cachalot alebo pot whale.

C. Všeobecné pojmy
 „zasiahnuť“ znamená preniknúť do tela zvieraťa zbraňou používanou na lov kitovcov;

 „dopraviť“ znamená dopraviť na spracovateľskú rybársku loď, pozemnú stanicu, alebo na iné miesto, kde je možné kitovca spracovať;

 „uloviť“ znamená označiť vlajkou, bójou alebo pripevniť k prostriedku na lov veľrýb; 

 „stratiť“ znamená zasiahnuť alebo uloviť, avšak v žiadnom prípade dopraviť;

 „dauhval“ znamená akýkoľvek nenárokovaný mŕtvy kitovec nájdený na hladine;

 „laktajúci kitovec“ znamená (a) samica, ktorá má mlieko v mliečnej žľaze, ak ide o kosticovce, (b) samica, ktorá má mlieko v mliečnej žľaze, ktorej maximálna hrúbka (hĺbka) je 10 cm alebo viac, ak ide o zubaté veľryby. Meranie sa robí v strede ventrálneho konca mliečnej žľazy kolmo na os tela, a to s presnosťou na centimetre; t. j. veľkosť akejkoľvek žľazy medzi 9,5 cm a 10,5 cm sa uvedie ako 10 cm. Rozmer akejkoľvek žľazy, ktorý vychádza presne na 0,5 cm, sa uvedie o 0,5 cm vyšší, napr. 10,5 cm bude zaznamenané ako 11,0 cm. Odhliadnuc od týchto kritérií sa však kitovec nepovažuje za laktajúceho kitovca, ak sú príslušnému štátnemu orgánu predložené vedecké (histologické alebo iné biologické) dôkazy, že kitovec nemohol mať v danom okamihu svojho fyzického cyklu mláďa závislé na jeho mlieku.
 „lov kitovcov malého rozsahu“ znamená lov s použitím motorových lodí vybavených harpúnovými delami, ktoré lovia výhradne vráskavce malé, tuponosé vorvaňovce, ostronosé vorvaňovce alebo kosatky dravé. 

II. Sezóny
Prevádzka spracovateľských rybárskych lodí
2. (a) Zakazuje sa  používať spracovateľské rybárske lode alebo k nim prislúchajúce prostriedky na lov veľrýb na účely lovu alebo spracovania kosticovcov, s výnimkou vráskavcov malých, v akýchkoľvek vodách na juh od 40° južnej šírky, s výnimkou obdobia od 12. decembra do 7. apríla nasledujúceho roku vrátane oboch týchto dní.

(b) Zakazuje sa  používať spracovateľské rybárske lode alebo k nim prislúchajúce prostriedky na lov veľrýb na účely lovu alebo spracovania vorvaňov a vráskavcov malých, ak to nepovolí zmluvná vláda podľa ustanovení písmen (c) a (d) tohto odstavca a odstavca 5. 

(c) Každá zmluvná vláda vyhlási pre všetky spracovateľské rybárske lode a k nim prislúchajúce prostriedky na lov veľrýb, ktoré spadajú do jej právnej pôsobnosti, jednu alebo viac lovných sezón, ktorých celková dĺžka nesmie presahovať 8 mesiacov v priebehu akéhokoľvek 12-mesačného obdobia, keď je možné povoliť lov alebo zabíjanie vorvaňov pomocou prostriedkov na lov veľrýb s tým, že pre každú spracovateľskú rybársku loď alebo k nej prislúchajúcemu prostriedku na lov veľrýb možno vyhlásiť inú lovnú sezónu, kedy je lov povolený.

(d) Každá zmluvná vláda vyhlási pre všetky spracovateľské rybárske lode a k nim prislúchajúce prostriedky na lov veľrýb, ktoré spadajú do jej právnej pôsobnosti, jednu nepretržitú lovnú sezónu nepresahujúcu 6 mesiacov v priebehu akéhokoľvek 12-mesačného obdobia, keď možno povoliť lov alebo zabíjanie vráskavcov malých prostriedkami na lov veľrýb, s tým, že
	(1) pre každú spracovateľskú rybársku loď a k nej prislúchajúcemu prostriedku na lov veľrýb je možné
vyhlásiť inú lovnú sezónu; 
	(2) táto lovná sezóna nemusí nutne zahŕňať sezóny vyhlásené pre iné kosticovce podľa ustanovenia písmena (a) tohto odstavca alebo jeho časti.

3. Zakazuje sa používať spracovateľskú rybársku loď, ktorá bola použitá v priebehu príslušnej sezóny v akýchkoľvek vodách južne od 40° južnej šírky pre účely spracovania kosticovcov, s výnimkou vráskavcov malých, v akejkoľvek inej oblasti s výnimkou severného Pacifiku a jeho závislých vodách severne od rovníka, pre rovnaký účel na obdobie jedného roku od skončenia danej sezóny s tým, že kvóty pre lov v severnom Pacifiku a závislých vodách sú upravené v odstavcoch 12 a 16 tohto plánu aktivít, a s tým, že ustanovenia tohto odstavca sa nevzťahujú na lode, ktoré boli v priebehu danej sezóny použité výhradne na mrazenie alebo nasoľovanie mäsa a vnútorností kitovcov, ktoré sa majú použiť ako potrava pre ľudí alebo pre zvieratá.
Prevádzka pozemných staníc
4. (a) Zakazuje sa používanie prostriedkov na lov veľrýb prislúchajúcich k pozemným staniciam pre účely zabitia alebo pokusu o zabitie kosticovca a vorvaňa, ak to nepovolia zmluvné vlády v súlade s ustanoveniami písmen (b), (c) a (d) tohto odstavca.

(b) Každá zmluvná strana vyhlási pre všetky pozemné stanice, ktoré sú v jej právnej pôsobnosti a pre prostriedky na lov veľrýb prislúchajúcich k týmto pozemným staniciam, jednu lovnú sezónu, v ktorej priebehu je možné povoliť lov alebo zabíjanie kosticovcov, s výnimkou vráskavcov malých, prostriedkami na lov veľrýb. Táto lovná sezóna nesmie presiahnuť 6 po sebe nasledujúcich mesiacov v priebehu akéhokoľvek 12-mesačného obdobia a vzťahuje sa na všetky pozemné stanice v právnej pôsobnosti danej zmluvnej vlády s tým, že pre akúkoľvek pozemnú stanicu používanú pre lov alebo spracovanie kosticovcov, s výnimkou vráskavcov malých, ktorá je vzdialená viac než 1 000 míľ  od najbližšej pozemnej stanice používanej na lov alebo spracovanie kosticovcov, s výnimkou vráskavcov malých, v právnej pôsobnosti tej istej zmluvnej vlády, je možné vyhlásiť inú lovnú sezónu, v ktorej je povolený lov alebo zabíjanie týchto kitovcov.

(c) Každá zmluvná vláda vyhlási pre všetky pozemné stanice v jej právnej pôsobnosti a pre prostriedky na lov veľrýb prislúchajúcich k týmto pozemným staniciam jednu lovnú sezónu, ktorá nesmie presahovať 8 po sebe nasledujúcich mesiacov v priebehu akéhokoľvek 12-mesačného obdobia, v ktorého priebehu je možné povoliť lov alebo zabíjanie vorvaňov prostriedkami na lov veľrýb s tým, že pre akúkoľvek pozemnú stanicu používanú pre lov alebo spracovanie vorvaňov, ktorá je vzdialená viac než 1 000 míľ od najbližšej pozemnej stanice používanej na lov alebo spracovanie vorvaňov v pôsobnosti tej istej zmluvnej vlády, je možné vyhlásiť zvláštnu lovnú sezónu, v ktorej je povolený lov alebo zabíjanie týchto kitovcov.

(d) Každá zmluvná vláda vyhlási pre všetky pozemné stanice v jej právnej pôsobnosti a pre prostriedky na lov veľrýb prislúchajúcich k týmto pozemným staniciam jednu lovnú sezónu, ktorá nesmie presahovať 6 po sebe nasledujúcich mesiacov v priebehu akéhokoľvek 12-mesačného obdobia, v ktorého priebehu bude povolený lov alebo zabíjanie vráskavcov malých prostriedkami na lov veľrýb (toto obdobie nemusí byť nutne zhodné s obdobím vyhláseným pre iné kosticovce podľa ustanovenia písmena (b) tohto odstavca) s tým, že pre akúkoľvek pozemnú stanicu používanú pre lov alebo spracovanie vráskavcov malých, ktorá je vzdialená viac ako 1 000 míľ od najbližšej pozemnej stanice používanej na lov alebo spracovanie vráskavcov malých v právnej pôsobnosti tej istej zmluvnej vlády, je možné vyhlásiť zvláštnu lovnú sezónu, v ktorej je povolený lov alebo zabíjanie týchto kitovcov.
	Bez ohľadu na predchádzajúce ustanovenia je možné pre akúkoľvek pozemnú stanicu používanú na lov alebo spracovanie vráskavcov malých, ktorá sa nachádza v oblasti, ktorej oceánografické podmienky sú jasne odlíšiteľné od podmienok v oblasti, v ktorej sa nachádzajú ostatné pozemné stanice používané na lov alebo spracovanie vráskavcov malých v právnej pôsobnosti tej istej zmluvnej vlády, vyhlásiť zvláštnu lovnú sezónu, v ktorej je povolený lov alebo zabíjanie týchto kitovcov; vyhlásením inej sezóny podľa ustanovenia tohto písmena však nesmie celkové trvanie lovných sezón vyhlásených tou istou zmluvnou vládou prekročiť 9 mesiacov v priebehu akýchkoľvek 12 mesiacov.

(e) Zákazy uvedené v tomto odstavci sa vzťahujú na všetky pozemné stanice podľa definície uvedenj v článku II Dohovoru o regulácii lovu veľrýb z roku 1946.

Iná prevádzka
5. Každá zmluvná vláda vyhlásy pre všetky prostriedky na lov veľrýb, ktoré spadajú do jej právnej pôsobnosti, a ktoré neprislúchajú k žiadnej spracovateľskej rybárskej lodi alebo pozemnej stanici jednu nepretržitú lovnú sezónu nepresahujúcu 6 mesiacov v priebehu akéhokoľvek 12-mesačného obdobia, keď je možné povoliť lov alebo zabíjanie vráskavcov malých prostriedkami na lov veľrýb. Bez ohľadu na ustanovenia tohto odstavca, je možné pre Grónsko použiť jednu nepretržitú lovnú sezónu, ktorá nesmie prekročiť 9 mesiacov, kedy je povolený lov alebo zabíjanie týchto kitovcov.

III. ODCHYT
6. Zabíjanie kitovcov na komerčné účely, s výnimkou vráskavcov malých, s použitím chladných granátových harpún sa zakazuje od začiatku lovnej sezóny 1980/81 na voľnom mori a 1981 v pobrežných vodách. Zabíjanie vráskavcov malých na komerčné účely s použitím chladných granátových harpún sa zakazuje od začiatku lovnej sezóny 1982/83 na voľnom mori a 1983 v pobrežných vodách.* 

7. (a) V súlade s ustanovením článku V ods. 1 písm. c) Dohovoru sa zakazuje komerčný lov kitovcov, či už v priebehu operácií na voľnom mori alebo z pozemných staníc, v oblasti vyhlásenej ako chránené územie Indického oceánu. Táto oblasť zahŕňa vody na severnej pologuli od pobrežia Afriky po 100^o v. d. vrátane Červeného a Arabského mora a Ománskeho zálivu; a vody na južnej pologuli v sektore od 20^o v. d. po 130^o v. d., s južnou hranicou stanovenou na 55^o j. š.  Tento zákaz platí bez ohľadu na kvóty pre odchyt kosticovcov alebo zubatých kitovcov stanovených komisiou. Tento zákaz preskúma komisia na svojom výročnom zasadnutí v roku 2002. 

(b) V súlade s ustanovením článku V ods. 1 písm. c) Dohovoru sa zakazuje komerčný lov kitovcov, či už na voľnom mori alebo z pozemných staníc v oblasti vyhlásenej ako chránené územie južných morí. Toto chránené územie zahŕňa vody na južnej pologuli južne od nasledujúcej hranice: od 40^o j.š., 50^o z.d.; potom na východ po 20^o v.d.; potom na juh po 55^o j.š.; potom na východ po 130^o v.d.; potom na sever po 40^o j.d.; potom na východ po 130^o z.d.; potom na juh po 60^o j.d.; potom na východ po 50^o z.d.; potom na sever späť na začiatok. Tento zákaz platí bez ohľadu na status ochrany populácií kosticovcov alebo zubatých kitovcov na tomto chránenom území, ktorý môže z času na čas stanoviť komisia. Tento zákaz bude preskúmaný 10 rokov po prijatí a potom vždy v desaťročných intervaloch a v týchto intervaloch môže komisia zákaz preskúmať. Žiadnym ustanovením tohto písmena nie je dotknutý osobitý právny a politický status Antarktídy. **+

Územné limity pre spracovateľské rybárske lode
8. Zakazuje sa používať spracovateľské rybárske lode alebo k nim prislúchajúce prostriedky na lov veľrýb na účely lovu alebo spracovania kosticovcov, s výnimkou vráskavcov malých, v ktorejkoľvek z nasledujúcich oblastí:

(a) vo vodách severne od 66^o s. š., s výnimkou toho, že od 150^o v. d. východným smerom až po 140^o z. d. je možné povoliť medzi 66^o s. š. a 72^o s. š. lov alebo zabíjanie kosticovcov spracovateľskými rybárskymi loďami alebo prostriedkami na lov veľrýb,

(b) v Atlantickom oceáne a jeho závislých vodách severne od 40^o j. š.;

(c) v Tichom oceáne a jeho závislých vodách východne od 150^o z. d. medzi 40^o j. š. a 35^o s. š.;

	(d) v Tichom oceáne a jeho závislých vodách východne od 150^o z. d. medzi 40^o j. š. a 20^o s. š.;	

(e) v Indickom oceáne a jeho závislých vodách severne od 40^o j. š.;

Klasifikácia oblastí a území
9. (a) Klasifikácia oblastí
Oblasti súvisiace s kosticovcami, s výnimkou vráskavca Brydeovho na južnej pologuli, sú oblasti medzi okrajom ľadu a rovníkom a medzi poludníkmi uvedenými v tabuľke 1. 

(b) Klasifikácia území
Územia súvisiace s vorvaňmi na južnej pologuli sú vody medzi okrajom ľadu a rovníkom a medzi poludníkmi uvedenými v tabuľke 3.

(c) Geografické hranice v severnom Atlantiku
Geografické hranice pre vráskavca myšok, vráskavca malého a vráskavca sejvala v severnom Atlantiku sú tieto: 

POPULÁCIA VRÁSKAVCA MYšOK
NOVA SCOTIA
južne a západne od línie prebiehajúcej
47° s. š. 54° z. d., 46° s. š. 54°30' z. d.,
46° s. š. 42° z. d., 20° s. š. 42° z. d..

Newfoundland - Labrador
západne od línie prebiehajúcej
75° s. š. 73°30' z. d., 69° s. š. 59° z. d., 61° s. š. 59° z. d.
52°20' s. š. 42° z. d., 46° s. š. 42° z. d. a
severne od línie prebiehajúcej 
46° s. š. 42° z. d., 46° s. š. 54°30' z. d., 47^o s. š. 54 ^o z. d. 

ZÁPADNÉ GRÓNSKO
východne od línie prebiehajúcej
75° s. š. 73°30' z. d., 69° s. š. 59° z. d.
61° s. š. 59° z. d., 52°20' s. š. 42° z. d.,
a západne od línie prebiehajúcej
52°20' s. š. 42° z. d., 59° s. š. 42° z. d. a
59° s. š. 44° z. d., Kap Farvel.
VÝCHODNÉ GRÓNSKO - ISLAND
východne od línie prebiehajúcej
mysom Kap Farvel (južné Grónsko),
59° s. š. 44° z. d., 59° s. š. 42° z. d., 20° s. š. 42° z. d.
a západne od línie prebiehajúcej
20° s. š. 18° z. d., 60° s. š. 18° z. d., 68° s. š. 3° v. d.,
74° s. š. 3° v. d., a južně od 74° s. š..

SEVERNÉ NÓRSKO
severne a východne od línie prebiehajúcej
74° s. š. 22° z. d., 74° s. š. 3° v. d., 68° s. š. 3° v. d.,
67° s. š. 0°, 67° s. š. 14° v. d..

ZÁPADNÉ NÓRSKO - FAERSKÉ OSTROVY
južne od hranice prebiehajúcej
67° s. š. 14° v. d., 67° s. š. 0°, 60° s. š. 18° z. d., a
severne od hranice prebiehajúcej
61° s. š. 16° z. d., 61° s. š. 0°, Thyborøn (západný vstup do Limfjorden, Dánsko).

ŠPANIELSKO – PORTUGALSKO – BRITSKÉ OSTROVY
južne od línie prebiehajúcej
Thyborøn (Dánsko), 61° s. š. 0°, 61° s. š. 16° z. d.,
a východne od línie prebiehajúcej
63° s. š. 11° z. d., 60° s. š. 18° z. d., 22° s. š. 18° z. d..

populÁcia VRÁSKAVCA malého
východnÉ pobRežIE kanady
západne od línie prebiehajúcej
75° s. š. 73°30' z. d., 69° s. š. 59° z. d., 61° s. š. 59° z. d.
52°20' s. š. 42° z. d., 20° s. š. 42° z. d.

CentrálnA populÁcIA
východne od línie prebiehajúcej
Kap Farvel (južné Grónsko),
59° s. š. 44° z. d., 59° s. š. 42° z. d., 20° s. š. 42° z. d.
a západne od línie prebiehajúcej
20° s. š. 18° z. d., 60° s. š. 18° z. d., 68° s. š. 3° v. d.,
74° s. š. 3° v. d., a južně od 74° s. š..

ZÁPADNÉ GRÓNSKO
východne od línie prebiehajúcej
75° s. š. 73°30' z. d., 69° s. š. 59° z. d., 61° s. š. 59° z. d.
52°20' s. š. 42° z. d., a
západne od línie prebiehajúcej
52°20' s. š. 42° z. d., 59° s. š. 42° z. d. a
59° s. š. 44° z. d., Kap Farvel.

severovýchodnÁ populÁcIA
východne od línie prebiehajúcej
20° s. š. 18° z. d., 60° s. š. 18° z. d., 68° s. š. 3° v. d., 74^o s. š. 3^o v. d.
a severne od línie prebiehajúcej
74° s. š. 3° v. d., 74° s. š. 22° z. d.

populÁcIA VRÁskavca sejvala
Nova scotia
južne a západne od línie prebiehajúcej
47° s. š. 54° z. d., 46° s. š. 54°30' z. d., 46^o s. š. 42 ^o z. d.
20° s. š. 42° z. d.

island – dánsky prieliv
východne od línie prebiehajúcej
Kap Farvel (južné Grónsko),
59° s. š. 44° z. d., 59° s. š. 42° z. d., 20° s. š. 42° z. d.
a západne od línie prebiehajúcej
20° s. š. 18° z. d., 60° s. š. 18° z. d., 68° s. š. 3° v. d.,
74° s. š. 3° v. d., a južně od 74° s. š..

východná populácia
východne od línie prebiehajúcej
20° s. š. 18° z. d., 60° s. š. 18° z. d., 68° s. š. 3° v. d., 74^o s. š. 3^o v. d.
a severne od línie prebiehajúcej
74° s. š. 3° v. d., 74° s. š. 22° z. d.

(d) Geografické hranice v severnom Pacifiku
Geografické hranice pre vorvane, vráskavce Brydeove a vráskavce malé v severnom Pacifiku sú nasledujúce:

populácia vorvaňov
západné ÚZEMie
západne od línie vedúcej od okraja ľadu pozdĺž 180° poludníka po 180°, 50° s. š., potom východne pozdĺž 50° rovnobežky s. š. po 160° z. d., 50° s. š., potom južne pozdĺž 160° poludníka z. d. po 160° z. d., 40° s. š., potom východne pozdĺž 40° rovnobežky s. š. po 150° z. d., 40° s. š., potom južne pozdĺž 150° poludníka z. d. po rovník. 
východné ÚZEMie
východne od vyššie uvedenej hranice.

populácia vráskavca Brydeovho
východočínske more
západne od súostrovia Rjúkjú.

východné populácie
východne od 160^o z. d. (Peruánské oblasti vynímajúc).

ZÁPADNé populácie
západne od 160^o z. d. (oblasť Východočínskeho mora vynímajúc).

populácia vráskavca malého
japonské more – žlté more – východočínske more
Západne od hranice prechádzajúcej Filipínami, Tchajwanom, ostrovmi Rjúkjú, Kjúšú, Honšú, Hokaidó a ostrovom Sachalin, severne od rovníka.

OCHOTSKÉ MOrE – ZÁPADNý PACIFIK
Východne od populácie z Japonského, Žltého a Východočínskeho mora a západne od 180^o, severne od rovníka.

zvyšné územia
Východne od Ochotského mora – západného Pacifiku, severne od rovníka.

(e) Geografické hranice pre populáciu vráskavca Brydeovho na južnej pologuli

juh indického oceánu
20° v. d. až 130° v. d.,
južne od rovníka.

ŠALAMúNske OSTROVY
150° v. d. až 170° v. d.,
20° j. d. po rovník.

PERUÁNSKÁ populácia
110^o z. d. po pobrežie južnej Ameriky,
10° j. d. po 10° s. š

juhovýchodný pacifik
150° z. d. až 70° z. d.,
južne od rovníka (Peruánské populácie vynímajúc).

juhozápadný pacifik
130° v. d. až 150° z. d.,
južne od rovníka (populáciu od Šalamúnskych ostrovov vynímajúc).

južný atlantik
70^o z. d. až 20 v. d.,
južne od rovníka (Juhoafrické príbrežné populácie vynímajúc).

JuHOAFRICKÁ PríBrEŽNá OBLASť
juhoafrické pobrežie západne od 27^o v. d. až po izobatu 200 metrov.

Klasifikácia populácií

10. Všetky populácie veľrýb sú zaradené do jednej z troch kategórií na základe posúdenia vedeckého výboru:

(a) Udržiavaná obhospodarovaná populácia („SMS“ – Sustained Management Stock) je populácia, ktorej veľkosť nie je o viac ako 10 %  nižšia ako maximálny udržateľný výnos (ďalej len „MSY“ – Maximum Sustainable Yield) a nie je o viac ako 20 % vyššia než MSY; MSY sa určí na základe počtu kitovcov.
	Ak zostáva populácia na stabilnej úrovni dlhšiu dobu v režime zhruba konštantného odchytu, klasifikuje sa ako udržiavaná obhospodarovaná populácia, ak neexistujú žiadne podklady pre inú klasifikáciu.
	Komerčný lov kitovcov v udržiavanej obhospodarovanej populácii sa povolí na základe dobrozdania vedeckého výboru. Tieto populácie sú uvedené v tabuľkách 1, 2 a 3 tohto plánu aktivít.
	Pokiaľ ide o populácie na hranici MSY alebo nad touto hranicou, nesmie povolený odchyt prekročiť 90 % MSY. Pokiaľ sa veľkosť populácie nachádza medzi MSY a hranicou o 10 % nižšou, povolený odchyt neprekročí počet kitovcov vypočítaný ako 90 % MSY mínus 10 % za každé percento, o ktoré je objem populácie nižší ako MSY.
	
(b) Pôvodná obhospodarovaná populácia („IMS“ – Initial Management Stock) je populácia, ktorej objem prekračuje MSY o viac ako 20 %. Komerčný lov kitovcov sa povolí pre pôvodnú obhospodarovanú populáciu na základe dobrozdania vedeckého výboru ohľadom opatrení nevyhnutných k uvedeniu populácie na úroveň MSY a potom efektívnemu udržiavaniu populácie na optimálnej úrovni bez nebezpečenstva zníženia veľkosti pod túto úroveň. Povolený odchyt týchto populácií nesmie prekročiť hranicu 90 % MSY, ak je známy, alebo sa prípadne odchyt obmedzí na 90 % MSY populácie na úrovni MSY.
	Ak neexistujú žiadne dôkazy, že trvalý vyšší podiel nezníži veľkosť populácie pod MSY, je možné ročne uloviť najviac 5 percent odhadovaného základného využiteľného objemu populácie. Využitie populácie nesmie začať pred uskutočnením odhadu veľkosti populácie; vedecký výbor musí uznať takýto dôkaz za postačujúci. Populácie klasifikované ako pôvodné obhospodarované populácie sú uvedené v tabuľkách 1, 2 a 3 tohto plánu aktivít.

(c) Chránená populácia („PS“ - Protection Stock) je populácia, ktorej objem je o viac ako 10 % nižší ako MSY. 
	V chránenej populácii nie je možné uskutočňovať komerčný lov kitovcov. Takto klasifikované populácie sú uvedené v tabuľkách 1, 2 a 3 tohto plánu aktivít.  

(d) Odhliadnuc od iných ustanovení odstavca 10 platí pre lov, zabíjanie alebo spracovanie kitovcov, s výnimkou vráskavcov malých, použitím spracovateľských rybárskych lodí alebo k nim prislúchajúcich prostriedkov na lov veľrýb moratórium. Toto moratórium sa vzťahuje na vorvane, kosatky dravé a kosticovce, s výnimkou vráskavcov malých. 

e) Odhliadnuc od iných ustanovení odstavca 10 sú kvóty na zabíjanie kitovcov na komerčné účely zo všetkých populácií, počnúc sezónou 1986 v pobrežných oblastiach a 1985/86 na voľnom mori rovné nule. Toto ustanovenie podlieha preskúmaniu na základe najlepších vedeckých posudkov a najneskôr v roku 1990 komisia uskutoční komplexné posúdenie účinkov tohto rozhodnutia na populácie kitovcov a zváži úpravu tohto ustanovenia a stanovenie iných limitov.*

Kvóty pre lov kosticovcov
11. Počet kosticovcov ulovených na južnej pologuli v sezóne 2002/2003 na voľnom mori a v sezóne 2003 v pobrežných oblastiach nesmie prekročiť kvóty stanovené v tabuľkách 1 a 2.  

12. Počet kosticovcov ulovených v severnom Pacifiku a závislých vodách v roku 2003 a v severnom Atlantiku v roku 2003 nesmie prekročiť kvóty stanovené v tabuľkách 1 a 2.

13. (a) Odhliadnuc od ustanovení odstavca 10, kvóty pre naturálny lov kitovcov pôvodnými domorodými obyvateľmi vo veľrybárskej sezóne 1984 a v každej ďalšej veľrybárskej sezóne sa určí v súlade s týmito zásadami:
	(1) Pre populácie na úrovni MSY alebo nad touto úrovňou je naturálny lov kitovcov pôvodnými domorodými obyvateľmi povolený, pokiaľ celkový odchyt neklesne pod 90 % MSY.
	(2) Pre populácie, ktoré sú pod úrovňou MSY, avšak nad určitou minimálnou úrovňou, je naturálny lov kitovcov pôvodnými domorodými obyvateľmi povolený, pokiaľ stanovené kvóty umožnia nárast populácií kitovcov smerom k MSY^1.
	(3) Vyššie uvedené ustanovenia podliehajú preskúmaniu na základe najlepších vedeckých posudkov a najneskôr v roku 1990 komisia uskutoční komplexné posúdenie účinku týchto rozhodnutí na populácie kitovcov a zváži ich úpravu.

(b) Kvóty pre naturálny lov kitovcov pôvodnými domorodými obyvateľmi sú takéto: 
	(1) Lov veľrýb grónskych z populácie Beringovho, Čukotského a Beaufortovho mora pôvodnými domorodými obyvateľmi je povolený, ale len pokiaľ sú mäso a produkty z týchto kitovcov používané výhradne pre miestnu spotrebu pôvodných domorodých obyvateľov a stým, že:
			(i)  	v rokoch 2003, 2004, 2005, 2006 a 2007 počet ulovených veľrýb grónskych nesmie prekročiť 280. V žiadnom z týchto rokov nesmie prekročiť počet zasiahnutých veľrýb grónskych 67, s tým, že akákoľvek nevyužitá časť tejto kvóty pre zásahy pre akýkoľvek rok (vrátane 15 nevyužitých zásahov z kvóty pre obdobie 1998 - 2000) sa prevedie ďalej a pripočítava sa ku kvótam pre zásahy v nasledujúcich rokoch, s tým, že ku kvóte pre zásahy v akomkoľvek roku nie je možné pripočítať viac ako 15 zásahov.     
			(ii) Je zakázané zasahovať, loviť alebo zabíjať mláďatá alebo akúkoľvek veľrybu grónsku doprevádzanú mláďaťom. 
			(iii) Toto ustanovenie každoročne preskúma komisia s ohľadom na posudok vedeckého výboru.
			(iv) Poznatky a doporučenia vyplývajúce z hĺbkového hodnotenia údajov za rok 2004 zo strany vedeckého výboru sú pre zúčastnené strany záväzné a tieto strany na základe týchto poznatkov upravia svoj lov.

	(2) Lov veľrybovcov sivých z východnej populácie v severnom Pacifiku je povolený, ale len pôvodnými domorodými obyvateľmi alebo zmluvnou vládou zastupujúcou pôvodných domorodých obyvateľov, a to iba vtedy, keď sa mäso a produkty z týchto kitovcov použijú výhradne pre miestnu spotrebu pôvodných domorodých obyvateľov, ktorých tradičné životné a kultúrne potreby boli oficiálne uznané.
			(i) V rokoch 2003, 2004, 2005, 2006 a 2007 nesmie počet veľrybovcov sivých ulovených v súlade s týmto písmenom prekročiť 260, s tým, že počet veľrybovcov sivých ulovených v každom roku 2003, 2004, 2005, 2006 a 2007 nesmie prekročiť 140. 
			(ii) Je zakázané zasahovať, loviť alebo zabíjať mláďatá alebo akéhokoľvek veľrybovca sivého doprevádzaného mláďaťom.
			(iii) Toto ustanovenie každoročne preskúma komisia s ohľadom na posudok vedeckého výboru. 

	(3) Lov vráskavcov malých pôvodnými domorodými obyvateľmi zo západogrónskej a centrálnej populácie a vráskavcov myšokov zo západogrónskej populácie je povolený, ale len vtedy, keď sa mäso a produkty použijú výhradne pre miestnu spotrebu.
			(i) Počet vráskavcov myšokov zo západogrónskej populácie ulovených v súlade s týmto písmenom nesmie prekročiť kvóty stanovené v tabuľke 1. 
			(ii) Počet vráskavcov malých z centrálnej populácie ulovených v súlade s týmto písmenom nesmie prekročiť 12 v žiadnom z rokov 2003, 2004, 2005, 2006 a 2007, s tým, že akákoľvek nevyužitá časť tejto kvóty pre akýkoľvek rok sa prenesie do ďalšieho obdobia a pripočíta ku kvótam v nasledujúcich rokoch, s tým, že ku kvóte v akomkoľvek roku nie je možné pripočítať viac ako 3 jedince.
			(iii) Počet zasiahnutých vráskavcov malých zo západogrónskej populácie nesmie prekročiť 175 v žiadnom z rokov 2003, 2004, 2005, 2006 a 2007, s tým, že akákoľvek nevyužitá časť tejto kvóty pre zásahy pre akýkoľvek rok sa prenesie do ďalšieho obdobia a pripočítava ku kvótam pre zásahy v nasledujúcich rokoch, s tým, že ku kvóte v akomkoľvek roku nie je možné pripočítať viac ako 15 zásahov. Toto ustanovenie sa preskúma do 5 rokov, ak sa objavia nové vedecké údaje, a v prípade nutnosti sa upraví na základe posudku vedeckého výboru. 

	(4) V sezónach 2003-2007 nesmie počet vráskavcov dlhoplutvých (keporkak) ulovených Bequianmi zo Svätého Vincenta a Grenadin prekročiť 20. Mäso a produkty z týchto kitovcov sa musia využiť výhradne pre miestnu spotrebu vo Svätom Vincente a Grenadinách. Tento lov kitovcov sa musí uskutočňovať na základe formálnych právnych predpisov zodpovedajúcich  prehláseniu vlády Sv. Vincenta a Grenadin (IWC/C/54/AS 8 rev2). Kvóta pre sezóny 2006 a 2007 nadobúda účinnosť až potom, čo komisia obdrží posúdenie vedeckého výboru, že lov 4 vráskavcov dlhoplutvých (keporkak)  v každej z týchto sezón by nemal ohroziť ich miestnu populáciu.   

14. Je zakázané loviť alebo zabíjať kojené mláďatá alebo samice kitovcov doprevádzané mláďatami.

Limity pre veľkosť kosticovcov
15. (a) Je zakázané loviť alebo zabíjať akékoľvek vráskavce sejvaly alebo vráskavce Brydeove s dĺžkou menšou ako 40 stôp (12,2 metrov) s tým, že pre dopravu na pozemné stanice je možné loviť len vráskavce sejvaly a vráskavce Brydeove s dĺžkou aspoň 35 stôp (10,7 metrov), pokiaľ sa mäso týchto kitovcov použije pre miestnu spotrebu ako strava pre ľudí alebo pre zvieratá.

(b) Zakazuje sa loviť alebo zabíjať akékoľvek vráskavce myšoky s dĺžkou menšou ako 57 stôp (17,4 metrov) na južnej pologuli a zakazuje sa loviť alebo zabíjať akékoľvek vráskavce myšoky s dĺžkou menšou ako 55 stôp (16,8 metrov) na severnej pologuli, s tým že pre dopravu na pozemnú stanicu je možné loviť na južnej pologuli vráskavce myšoky s dĺžkou aspoň 55 stôp (16,8 metrov) a na severnej pologuli s dĺžkou aspoň 50 stôp (15,2 metrov), pokiaľ sa mäso týchto kitovcov použije pre miestnu spotrebu ako strava pre ľudí alebo pre zvieratá.

Kvóty pre lov vorvaňov
16. Limity pre odchyt vorvaňov oboch pohlaví sa stanoví na nulu na južnej pologuli pre sezónu 1981/82 na voľnom mori a sezónu 1982 v pobrežných vodách a sezóny nasledujúce a na nulu na severnej pologuli pre sezónu 1982 a nasledujúce v pobrežných vodách, s tým, že limity pre odchyt pre sezónu 1982 a nasledujúce v pobrežných vodách na západnom území severného Pacifiku sa zatiaľ nestanovia a závisí na rozhodnutí komisie vydanom po zvláštnom alebo výročnom zasadnutí vedeckého výboru. Tieto limity zostávajú v platnosti dokiaľ komisia nerozhodne inak na základe každoročne preskúmavaných vedeckých informácií a v súlade s platnými postupmi komisie.

17. Je zakázané loviť alebo zabíjať dojčené mláďatá alebo samice týchto kitovcov doprevádzané mláďatami.

Limity pre veľkosť vorvaňov
18. (a) Zakazuje sa loviť alebo zabíjať akékoľvek vorvane s dĺžkou kratšou ako 30 stôp (9,2 metrov) s výnimkou severného Atlantiku, kde je zakázané loviť alebo zabíjať akékoľvek vorvane s dĺžkou kratšou ako 35 stôp (10,7 metrov).

(b) Zakazuje sa loviť alebo zabíjať akékoľvek vorvane s dĺžkou presahujúcou 45 stôp (13,7 metrov) na južnej pologuli severne od 40^o južnej šírky od októbra do januára vrátane. 

(c) Zakazuje sa loviť alebo zabíjať akékoľvek vorvane s dĺžkou presahujúcou 45 stôp (13,7 metrov) v severnom Pacifiku a závislých vodách južne od 40^o severnej šírky od marca do júna vrátane. 

IV. Spracovanie

19.	(a) Zakazuje sa používať spracovateľské rybárske lode alebo pozemné stanice na účely spracovania akýchkoľvek kitovcov, ktoré sú klasifikované ako chránené populácie v ustanovení odstavca 10 alebo ktoré boli ulovené v rozpore s ustanoveniami odstavcov 2, 3, 4, 5, 6, 7, 8, 11, 12, 14, 16 a 17 tohto plánu aktivít, bez ohľadu na to, či boli alebo neboli  ulovené prostriedkami na lov veľrýb v právnej pôsobnosti zmluvnej strany.

(b)	Všetky ostatné ulovené kitovce, s výnimkou vráskavcov malých sa dopravia na spracovateľskú rybársku loď alebo pozemnú stanicu a všetky časti týchto kitovcov sa spracujú varením alebo iným spôsobom, s výnimkou vnútorných orgánov, kostíc a plutiev všetkých kitovcov, mäsa vorvaňov a časti kitovcov určených ako strava ľudí alebo zvierat. Zmluvná vláda môže v menej rozvinutých regiónoch výnimočne povoliť spracovanie kitovcov bez použitia pozemných staníc, ak budú tieto kitovce plne využité v súlade s ustanoveniami tohto odstavca.

(c) Úplné spracovanie zdochlín „dauhvalov“ a kitovcov použitých ako odrazník sa nepožaduje, ak je mäso alebo kostice týchto kitovcov v zlom stave.

20.	(a) Kapitán alebo iná osoba poverená vedením spracovateľskéj rybárskej lode upraví alebo obmedzí lov kitovcov pre túto loď tak, aby žiadne telá kitovcov (s výnimkou kitovcov používaných ako odrazníky, ktoré sa spracujú hneď, ako to bude rozumne možné) nezostávali v mori po dobu dlhšiu ako je tridsaťtri hodín od okamihu zabitia do okamihu vytiahnutia na spracovanie.

(b)	Kitovce ulovené prostriedkami na lov veľrýb, či už pre spracovateľské rybárske lode alebo pre pozemné stanice, sa jasne označia tak, aby bola jasná totožnosť daného prostriedku na lov veľrýb a účel odchytu.

V. DOHĽAD A KONTROLA

21.	(a) Na každej spracovateľskej rybárskej lodi budú prítomní aspoň dvaja veľrybárski inšpektori zaisťujúci nepretržitú kontrolu s tým, že aspoň jeden z týchto inšpektorov bude prítomný na každom prostriedku na lov veľrýb fungujúcom ako spracovateľská rybárska loď. Títo inšpektori budú menovaní a platení vládou, do ktorej právnej pôsobnosti daná spracovateľská rybárska loď spadá, s tým, že inšpektorov nie je nutné vymenovávať pre lode, ktoré sú používané, okrem skladovania produktov, počas sezóny iba pre mrazenie alebo nasoľovanie mäsa a vnútorností kitovcov určených ako strava ľudí a zvierat.

(b) Na každej pozemnej stanici bude zaistená dostatočná kontrola. Inšpektori slúžiaci na každej pozemnej stanici budú vymenovávaní a platení vládou, do ktorej pôsobnosti daná pozemná stanica spadá.

(c) Na spracovateľských rybárskych lodiach a pozemných staniciach alebo skupinách pozemných staníc členských štátov môžu byť prítomní pozorovatelia iných členských štátov. Pozorovatelia budú menovaní komisiou prostredníctvom ich tajomníka a platení vládou, ktorá ich navrhla.

22. Harpunári a posádky spracovateľskej rybárskej lode, pozemných staníc a prostriedkov na lov veľrýb sa najímajú za takých podmienok, že ich plat bude do značnej miery závisieť od faktorov, ako je druh a veľkosť kitovca a výnos z neho, teda v žiadnom prípade nie na základe počtu ulovených kitovcov. Harpunárom alebo posádkam prostriedkov na lov veľrýb sa nehradia žiadne prémie ani iné odmeny za ulovenie laktajúcich kitovcov.

23. Kitovce musia byť zmerané v pokojovej polohe na palube alebo plošine po uvoľnení výťažného lana a úchytného zariadenia a to pásmovým meradlom z nepružného materiálu. Začiatok pásmového meradla sa pripevní na bodec alebo k nejakému pevnému predmetu umiestnenému na palube alebo plošine na úrovni jedného konca kitovca. Bodec môže byť tiež zarazený do chvosta veľryby na úrovni vrcholu jeho výrezu. Pásmové meradlo sa natiahne súbežne s palubou a telom kitovca, alebo vo výnimočných prípadoch pozdĺž chrbta kitovca a dĺžka sa odčíta na úrovni druhého konca kitovca. Konce kitovca pre účely merania sú špička hornej čeľuste alebo u vorvaňov predný koniec hlavy a vrchol výrezu chrbtovej plutvy.

Výsledok merania sa do denníka zapíše zaokrúhlene na najbližšiu stopu alebo 0,1 metra. To znamená, že dĺžka akéhokoľvek kitovca merajúceho od 75 stôp a 6 palcov do 76 stôp a 6 palcov se zaznamená ako 76 stôp a dĺžka akéhokoľvek kitovca merajúceho od 76 stôp a 6 palcov do 77 stôp a 6 palcov sa zaznamená ako 77 stôp. Podobne dĺžka akéhokoľvek kitovca merajúceho od 10,15 metra do 10,25 metra sa zaznamená ako 10,2 metra a dĺžka akéhokoľvek kitovca merajúceho od 10,25 metra do 10,35 metra se zaznamená ako 10,3 metra. Výsledok merania akéhokoľvek kitovca, ktorý vychádza presne na polovicu stopy alebo 0,05 metra sa zaznamená zaokrúhlene na najbližšiu stopu alebo desatinu metra, napr. presne 76 stôp a 6 palcov sa zaznamená ako na 77 stôp a presne 10,25 metra sa zaznamená ako 10,3 metra.

VI. POŽADOVANÉ INFORMÁCIE
24.	(a) Akékoľvek prostriedky na lov veľrýb operujúce v  spojení so spracovateľskou rybárskou loďou ohlásia vysielačkou spracovateľskej rybárskej lodi:
(1)	čas ulovenia každého kitovca,
(2)	jeho druh a
(3)	označenie uskutočnené podľa ustanovenia odstavca 20 písm. (b).

(b) Informácie uvedené v písmene (a) tohto odstavca spracovateľská rybárska loď okamžite zaznamená do stálej evidencie, ktorá je neustále k dispozícii na kontrolu zo strany veľrybárskych inšpektorov; navyše sa do tejto stálej evidencie zaznamenajú hneď ako budú k dispozícii, nasledujúce informácie:
(1)	čas vyzdvihnutia k spracovaniu,
(2)	dĺžka nameraná podľa ustanovenia odstavca 23,
(3)	pohlavie,
(4)	pokiaľ ide o samicu, tak či dojčila,
(5)	dĺžka a pohlavie plodu, pokiaľ je prítomný a 
(6)	plné vysvetlenie každého porušenia predpisov.
	
(c) Pozemné stanice vedú evidenciu obdobnú evidencii popísanej v ustanovení písmena (b) tohto odstavca a zaznamenávajú tu čo možno najskôr všetky informácie uvedené v danom písmene.

(d) Evidencia obdobná evidencii popísanej v ustanovení písmena (b) tohto odstavca sa vedie i pri „love kitovcov malého rozsahu“ vedeného z pozemných staníc alebo na voľnom mori a zaznamenávajú tu, podľa možnosti čo najskôr, všetky informácie uvedené v danom písmene.

25. (a) Všetky zmluvné vlády ohlasujú komisii o všetkých prostriedkoch na lov veľrýb operujúcich v spojení so spracovateľskými rybárskymi loďami a pozemnými stanicami nasledujúce informácie:
	(1)	metódy použité na zabitie každého kitovca, s výnimkou harpúnovania, a hlavne použitie stlačeného vzduchu,
	(2)	počet zasiahnutých, avšak stratených kitovcov.

(b) Evidencia obdobná evidencii popísanej v ustanovení písmena (a) tohto odstavca sa vedie aj na lodiach zúčastňujúcich sa „lovu kitovcov malého rozsahu“ a ak domorodci lovia druhy kitovcov uvedené v odstavci 1. Zaznamenávajú sa tu, podľa možnosti čo najskôr, všetky informácie uvedené v ustanovení daného písmena; zmluvné štáty tieto informáce odovzdávajú komisii.

26.	(a) Do dvoch dní po skončení každého kalendárneho týždňa sa v súlade s ustanoveniami článku VII Dohovoru ohlásia údaje o počte kosticovcov ulovených v akýchkoľvek vodách južne od 40^o južnej šírky všetkými spracovateľskými rybárskymi loďami alebo prostriedkami na lov veľrýb k nim prislúchajúcim, ktoré spadajú do právnej pôsobnosti každej zo zmluvných vlád, s tým, že pokiaľ sa tajomník Medzinárodnej veľrybárskej komisie domnieva, že počet ulovených kitovcov ktoréhokoľvek z týchto druhov dosiahol 85 % akejkoľvek celkovej kvóty stanovenej komisiou, ohlásia sa údaje o počte ulovených kitovcov každého z týchto druhov na konci každého dňa.

(b) Ak sa zdá, že kvóta povolená v odstavci 11 bude naplnená pred 7. aprílom ktoréhokoľvek roku, tajomník Medzinárodnej veľrybárskej komisie určí na základe poskytnutých údajov dátum, ktorý bude považovaný za dátum naplnenia kvóty pre každý z týchto druhov, a oznámi tento dátum kapitánovi každej spracovateľskej rybárskej lode a každej zmluvnej vláde aspoň štyri dni vopred. Lov alebo pokus o lov kosticovcov, s ohľadom na ktoré bolo vydané toto oznámenie, spracovateľskými rybárskymi loďami alebo prostriedkami na lov veľrýb k nim prislúchajúcim je protiprávne vo všetkých vodách južne od 40^o j. š. od polnoci takto určeného dňa.

(c) O každej spracovateľskej rybárskej lodi, ktorá sa chystá prevádzkovať lov kitovcov v akýchkoľvek vodách južne od 40^o j. š., sa podává oznámenie v súlade s ustanoveniami článku VII Dohovoru.

27. Pre všetky spracovateľské rybárske lode a prostriedky na lov veľrýb sa oznamujú v súlade s ustanoveniami článku VII Dohovoru nasledujúce štatistické informácie:

(a) počet dopravených kitovcov každého druhu, počet stratených ulovených kitovcov a počet kitovcov spracovaných na každej spracovateľskej rybárskej lodi alebo pozemnej stanici; a
(b) celkové množstvo oleja každej triedy a objem mäsa, hnojiva (guano) a iných produktov získaných z týchto veľrýb, spoločne s

(c) údajmi o každom kitovcovi spracovanom na spracovateľskej rybárskej lodi, na pozemnej stanici alebo pri „love kitovcov malého rozsahu“, ohľadne dát a približnej zemepisnej šírky a dľžky odchytu, druhu a pohlavia kitovca, jeho dĺžky a, ak obsahuje plod, dĺžky a pokiaľ je to možné zistiť, pohlavie plodu.
Údaje uvedené v písmenách (a) a (c) sa v okamihu zápisu overia a komisii sa tiež oznámia akékoľvek informácie zhromaždené alebo získané s ohľadom na miesta, kde kitovce rodia mláďatá a s ohľadom na migráciu kitovcov.

28.	(a) Pre všetky spracovateľské rybárske lode a prostriedky na lov veľrýb sa oznamujú v súlade s ustanoveniami článku VII Dohovoru nasledujúce štatistické informácie:
(1) názov a hrubý výtlak každej spracovateľskej rybárskej lode,
(2) pre každý prostriedok na lov veľrýb prislúchajúci k spracovateľskej rybárskej lodi alebo pozemnej stanici:
			(i) dátum začatia a ukončenia lovu kitovcov každou z nich v priebehu danej
			sezóny,
			(ii) počet dní, ktoré strávila každá z nich na mori počas každej sezóny na
			miestach výskytu kitovcov,
	 		(iii) hrubý výtlak, výkon, dĺžka a  iné vlastnosti každej z nich; označia sa
			plavidlá používané iba ako vlečné lode.
	(3) zoznam pozemných staníc, ktoré boli v prevádzke v danom období a počet
		míľ preskúmaných lietadlom za deň, pokiaľ k tomu došlo.

(b) Spoločne s informáciami požadovanými podľa ustanovenia písmena (a) bodu 2 (iii) sa do denníka vo formáte uvedenom v prílohe A zaznamenajú tiež nasledujúce údaje a tieto údaje se poskytnú komisii:
(1) pokiaľ je to možné, čas strávený každý deň realizáciou rôznych zložiek odchytu;
	(2) akékoľvek zmeny opatrení uvedených v písmene (a) bodoch 2 (i) až (iii) alebo
	písmene (b) bodu 1 alebo údaje získané na základe iných vhodných ukazovateľov
	intenzity veľrybárenia pri „love kytovcov malého rozsahu“.

29. (a) Pokiaľ je to možné, všetky spracovateľské rybárske lode a pozemné stanice zhromažďujú zo všetkých ulovených kitovcov nasledujúce časti a podávajú o nich správy:
	(1)	oba vaječníky alebo údaje o spoločnej hmotnosti oboch semenníkov,
	(2)	aspoň jeden ušný uzáver alebo jeden zub (pokiaľ možno prvý zub z dolnej čeľuste).

(b) Pri „love kitovcov malého rozsahu“ z pobrežia alebo flotily lode na voľnom mori sa zhromažďujú, pokiaľ je to možné, podobné informácie ako sú uvedené v písmene (a) tohto odstavca a podávajú o nich správy.

(c) Všetky exempláre zhromaždené podľa ustanovenia písmen (a) a (b) sa riadne označia štítkom s uvedením čísla plošiny alebo iného identifikačného čísla kitovca a vhodne sa zakonzervujú.

(d) Zmluvné vlády zaistia, pokiaľ možno čo najskôr, analýzu vzorky tkaniva a exemplárov zhromaždených podľa ustanovenia písmen (a) a (b) a ohlásia komisii výsledky týchto analýz.

30.	Zmluvná vláda predloží tajomníkovi Medzinárodnej veľrybárskej komisie navrhované vedecké povolenia predtým, ako budú tieto povolenia vydané a to v takom  predstihu, aby mal vedecký výbor dostatok času na ich preskúmanie a vyjadrenie svojho stanoviska. V navrhovaných povoleniach by mali byť uvedené nasledujúce údaje:

(a) ciele výskumu;

(b) počet, pohlavie a veľkosť zvierat, ktoré majú byť ulovené a populácie, z ktorých majú byť odlovené;

(c) možnosti pre účasť vedcov z iných krajín na výskume a

(d) možný vplyv na ochranu danej populácie.
Navrhované povolenia preskúma vedecký výbor pokiaľ možno na svojom výročnom zasadnutí a vydá k nim svoje stanovisko. Pokiaľ má byť povolenie udelené pred konaním budúceho výročného zasadnutia, tajomník zašle navrhované povolenia členom vedeckého výboru poštou na vyjadrenie a preskúmanie. Predbežné výsledky akéhokoľvek výskumu uskutočňovaného na základe povolenia je potrebné predložiť do budúceho výročného zasadnutia vedeckého výboru.

31. Zmluvné vlády predložia komisii kópie všetkých svojich zákonov a predpisov týkajúcich sa kitovcov a veľrybárstva a zmien týchto zákonov a predpisov.

MEDZINÁRODNÝ DOHOVOR O REGULÁCII LOVU VEĽRÝB, 1946
PLÁN AKTIVÍT, PRÍLOHA A

TITULNÁ STRANA
(jeden denník pre každý prostriedok na lov veľrýb na každú sezónu)

Názov veľrybolovky…………..........Dátum zhotovenia ……………………………

Patrí k expedícii/pozemnej stanici.........................................................................

Sezóna …………………………………………………………..

Celková dĺžka............................……………… Drevený/oceľový trup ………

Hrubý výtlak ...................................……………………………

Typ motora ....................................……………… Výkon (H.P.)...............

Maximálná rýchlosť ...................………… Priemerná rýchlosť vyhľadávania........ 

Sonar – sada, výrobca a model č. .......................................................................

Dátum inštalácie ...............................……………..............................................

Výrobca a veľkosť dela.......................................................………………… 

Typ prvej použitej harpúny...................…..... výbušná/elektrická/nevýbušná

Typ použitej smrtiacej harpúny …………………………………………………….

Dĺžka a typ harpúnového lana (forerunner)……………………………………... 

Typ lana na lov veľrýb (whaleline)………………………………….……………..

Výška hlavne nad hladinou mora …………………………

Použitie rýchleho člna áno/nie

Meno kapitána ……………………………………………………...

Počet rokov praxe……………………………………..

Meno harpunára...................................................

Počet rokov praxe……………………………………..

Počet členov posádky……………………………………..

MEDZINÁRODNÝ DOHOVOR O REGULÁCII LOVU VEĽRÝB, 1946

DENNÝ ZÁZNAMOVÝ LIST						 TABUĽKA 1

Dátum …......….. Názov prostriedku na lov veľrýb…....……....… Č. listu..................

Vyhľadávanie: Čas začatia (alebo obnovenia)
	 vyhľadávania			..........	..........	..........	.........	..........
	*Čas videnia kitovcov alebo ich ohlásenia
	lodi			..........	..........	..........	..........	..........
	Druh kitovca			..........	..........	..........	..........	..........
	Počet uvidených kitovcov a počet skupín	..........	..........	..........	..........	
	Poloha nálezu			..........	..........	..........	..........	..........
	Názov prostriedku na lov veľrýb, ktorá kitovca našla	..........	..........	..........	
Prenasledovanie: Čas začatia prenasledovania (alebo
	 potvrdenie výskytu kitovcov)			..........	..........	..........	..........	
	Čas zasiahnutia kitovca alebo ukončenie
	 prenasledovania			..........	..........	..........	..........	..........
	Použitie sonaru (áno/nie)			..........	..........	..........	..........	..........
Manipulácia: Čas označenia kitovca alebo jeho pripevnenie k lodi na odvlečenie
	 			..........	..........	..........	..........	..........
	Poradové č. odchytu			..........	..........	..........	..........	..........
Vlečenie: Čas začatia vyťahovania			..........	..........	..........	..........	..........
	 Čas ukončenia vyťahovania alebo
	 začatia ťahania			..........	..........	..........	..........	..........
	Dátum a čas doručenia do továrne		..........	..........	..........	..........	..........
Zastavenie: Čas zastavenia (na unášanie prúdom alebo pre odpočinok)										..........  ......... ..........       ..........    ..........
	Čas ukončenia unášania/zastavenia		..........	..........	..........	..........	..........
	Čas ukončenia operácie			..........	..........	..........	..........	..........

			POVETERNOSTNÉ PODMIENKY
			_____________________________
						
Celková doba vyhľadávania .........……………					
Celková doba prenasledovania.........…………		        Sila a
A) s použitím sonaru……………………..      Čas  Stav mora    smer vetra   Viditeľnosť
B) bez použitia sonaru…………………..	....   .............      ...............   ............… 
Celková doba manipulácie ………………
Celková doba vlečenia….........……………	....   .............      ...............   ……........
Celková doba zastavenia….........……………
Zvyšná doba				....   .............      ...............   ……........
(napr. uhlovanie, v prístave) ……………

Uzretie kitovca (počet a počet stád)

vráskavec obrovský...................................... vráskavec Brydeov .......................

vráskavec myšok.......................................... vráskavec malý ..............................

vráskavec dlhoplutvý....................................  vorvaň .........................................

veľryba čierna..............................................  iné (uveďte) ………………………

vráskavec sejval............................................  .................................................... 	 

Podpis.............................................………………..........… 	 

*Časom ohlásenia kitovcov prostriedku na lov veľrýb sa rozumie čas, keď bola oznámená prostriedku na lov veľrýb poloha stáda a keď sa začal pohyb k tomuto stádu s cieľom ich prenasledovať.
PLÁN AKTIVÍT, PRÍLOHA A

SPRÁVA O STÁDE			 TABUĽKA 2

Vyplní námorná expedícia alebo pobrežná stanica pre prenasledované stádo vorvaňov. Na každý deň sa použije iný formulár.

Názov expedície alebo pobrežnej stanice.…………………………………………

Dátum…………Poloha spracovateľskej rybárskej lode na poludnie ....……………….

Čas nálezu stáda..................................................................

Počet kitovcov v stáde.........................................................…….…………….

Počet kitovcov v stáde, ktoré je možné uloviť .........................................……… 

Počet kitovcov v stáde ulovených každým prostriedkom na lov veľrýb......................... 

Názov prostriedku na lov veľrýb......................................................…………........

Názov prostriedku na lov veľrýb...........................................................………….…

Názov prostriedku na lov veľrýb...........................................................………….…

Názov prostriedku na lov veľrýb........................................................………….……

Celkový počet kitovcov ulovených zo stáda .......................………………………….

Poznámky:

Vysvetlivky

A.	Vyplňte jeden stĺpec pre každé prenasledované stádo spoločne s počtom ulovených kitovcov každým jednotlivým prostriedkom na lov veľrýb, ktorá se zúčastnila prenasledovania; pokiaľ prostriedky na lov veľrýb stádo prenasledujú, avšak neuskutočnia v ňom žiadny odchyt, uveďte 0; pre prostriedky na lov veľrýb vo flotile, ktorá sa nezúčastní prenasledovania, uveďte X.

B.	Stádom sa v tomto formulári rozumie skupina kitovcov, ktorí sú natoľko blízko pri sebe, že prostriedok na lov veľrýb, ktorý ukončí manipuláciu s jedným kitovcom, môže takmer ihneď začať prenasledovanie ďalšieho kitovca bez toho, aby musel tráviť čas jeho vyhľadávaním. Osamotený kitovec sa zaznamená ako stádo pozostávajúce z jedného kitovca.

C.	Lovným kitovcom je kitovec veľkosti alebo druhu, ktorého by prostriedky na lov veľrýb ulovili, pokiaľ by to bolo možné. Nemusia sem nutne patriť všetky kitovce presahujúce požadovanú veľkosť, napr. pokiaľ sa prostriedky na lov veľrýb sústredia iba na veľké kitovce, započítajú sa iba tie.

D.	Informácie o prostriedkoch na lov veľrýb iných expedícií alebo spoločností operujúcich pri rovnakom stáde sa uvedú do poznámok.

[POZNÁMKY POD ČIAROU]

[Odstavec 6]
* Vlády Brazílie, Islandu, Japonska, Nórska a Zväzu sovietských socialistických republík vzniesli v stanovenej lehote námietky voči druhej vete odstavca 6. Pre všetky ostatné štáty nadobudla táto veta účinnosť dňa 8. marca 1982.
Nórsko odvolalo svoju námietku dňa  9. júla 1985 a Brazília dňa 8. januára 1992.
Island odstúpil od Dohovoru s účinnosťou od  30. júna 1992.
Námietky Japonska a Ruskej federácie neboli odvolané, táto veta sa na tieto štáty nevzťahuje.

[Odstavec 7 písm. (a)]
 Na svojom 54. výročnom zasadaní v roku 2002 sa komisia dohodla na ďalšom trvaní tohto zákazu, ale neprejednala, či má byť stanovená lehota pre jeho ďalšie preskúmanie.

[Odstavec 7 písm. (b)]
** Vláda Japonska vzniesla v stanovenej lehote námietku proti odstavcu 7 písm (b) vo vzťahu k antarktickej populácii vráskavca malého.
Vláda Ruskej federácie tiež vzniesla námietku voči odstavcu 7 písm. (b) v stanovenej lehote, ale odvolala ju dňa 26. októbra 1994.
Pre všetky zmluvné vlády, s výnimkou Japonska, nadobudol odstavec 7 písm. (b) účinnosť dňa 6. decembra 1994.

+ Odstavec 7 písm. (b) obsahuje ustanovenia o preskúmaní Chránenej oblasti južných morí “desať rokov po prijatí”. Odstavec 7 písm. (b) bol prijatý na 46. (1994) výročnom zasadaní. Prvé preskúmanie preto prebehne v roku 2004.

[Odstavec 10 písm. (e)]
* Vlády Japonska, Nórska, Peru a Zväzu sovietskych socialistických republík vzniesli v stanovenej lehote námietky voči odstavcu 10 písm. (e). Pre všetky ostatné zmluvné vlády nadobudol tento odstavec účinnosť dňa 3. februára 1983. Peru svojou námietku odvolalo dňa 22. júla 1983.

Vláda Japonska odvolala svoju námietku s účinnosťou od 1. mája 1987 s ohľadom na komerčný lov kitovcov na voľnom mori, od 1. októbra 1987 s ohľadom na komerčný lov vráskavcov malých a vráskavcov Brydeových v pobrežných vodách, a od 1. apríla 1988 s ohľadom na komerčný lov vorvaňov v pobrežných vodách.

Námietky Nórska a Ruskej federácie neboli odvolané, tento odstavec sa na tieto štáty nevzťahuje.

 [Odstavec 13 písm. (a) bod (2)]
^1 Komisia určí na základe posudku vedeckého výboru, pokiaľ možno, (a) pre každú populáciu minimálnu veľkosť, pod ktorou nebude lov kitovcov uskutočňovaný  a (b) rýchlosť nárastu smerom k MSY pre každú populáciu. Vedecký výbor vydá posudok k minimálnej veľkosti populácie a rýchlosti nárastu populácie smerom k MSY za rôznych režimov odchytu.

[Odstavec 13(b)(4)]
^1 Tieto počty budú každý rok revidované a v prípade nutnosti budú na základe posúdenia vedeckého výboru upravené.

Tabuľka 1
KLASIFIKÁCIA POPULÁCIE KOSTICOVCOV A LIMITY PRE ICH LOV (s výnimkou vráskavca Brydeovho)
| vráskavec sejval | vráskavec malý | vráskavec myšok | vráskavec obrovský | veľryba čierna, veľryba grónska, keporkak | veľryba trpasličia | veľrybovec sivý
| Klasifi-kácia | Kvóta pre lov | Klasifi-kácia | Kvóta pre lov | Klasifi-kácia | Kvóta pre lov | Klasifi-kácia | Kvóta pre lov | Klasifi-kácia | Kvóta pre lov | Klasifi-kácia | Kvóta pre lov | Klasifi-kácia | Kvóta pre lov
JUŽNÁ POLOGUĽA – sezóna 2002/2003 na voľnom mori a sezóna 2003 v pobrežných vodách
Oblasť | | | | | | | | | | | | | | | .
I | 120^o z. d. – 60^o z.  d. | PS | 0 | PS | 0 | PS | 0 | PS | 0 | PS | 0 | PS | 0 | . | .
II | 60°z. d.- 0° | PS | 0 | PS | 0 | PS | 0 | PS | 0 | PS | 0 | PS | 0 | . | .
III | 0°- 70°v. d. | PS | 0 | PS | 0 | PS | 0 | PS | 0 | PS | 0 | PS | 0 | . | .
IV | 70°v.d.-130°v. d. | PS | 0 | PS | 0 | PS | 0 | PS | 0 | PS | 0 | PS | 0 | . | .
V | 130°v. d.- 170°z. d. | PS | 0 | PS | 0 | PS | 0 | PS | 0 | PS | 0 | PS | 0 | . | .
VI | 170°z. d.-120°z. d. | PS | 0 | PS | 0 | PS | 0 | PS | 0 | PS | 0 | PS | 0 | . | .
Celkový limit pre odchyt: | | | | | 0 | | 0 | | 0 | | 0 | |
SEVERNÁ POLOGUĽA –sezóna 2003
ARKTICKÁ OBLASŤ | . | . | . | . | . | . | . | . | . | . | PS | 0 | . | .
SEVERNÝ PACIFIK | | | | | | | | | | | | | |
Celý región | PS | 0 | . | . | PS | 0 | PS | 0 | PS | 0 | PS | 0 | . | .
Ochotské more-západný Pacifik | . | . | - | 0 | . | . | . | . | . | . | . | . | . | .
Japonské,  Žlté a Východočínske more | . | . | PS | 0 | . | . | . | . | . | . | . | . | . | .
Ostatné | . | . | IMS | 0 | . | . | . | . | . | . | . | . | . | .
Východné populácie | . | . | . | . | . | . | . | . | . | . | . | . | SMS | .^1
Západné populácie | . | . | . | . | . | . | . | . | . | . | . | . | PS | 0
SEVERNÝ ATLANTIK | | | | | | | | | | | | |
Celý región | . | . | . | . | . | . | PS | 0 | PS | 0 | PS | 0 | . | .
Západné Grónsko | . | . | PS | 0 | - | 19^2 | . | . | . | . | . | . | . | .
Newfoundland-Labrador | . | . | . | . | - | 0 | . | . | . | . | . | . | . | .
Východné pobrežie Kanady | . | . | - | 0 | . | . | . | . | . | . | . | . | . | .
Nová Scotia | PS | 0 | . | . | PS | 0 | . | . | . | . | . | . | . | .
Centrálne populácie | . | . | - | . | . | . | . | . | . | . | . | . | . | .
Východné Grónsko – Island | . | . | . | . | SMS | 0 | . | . | . | . | . | . | . | .
Island-Dánský prieliv | - | 0 | . | . | . | . | . | . | . | . | . | . | . | .
Španielsko – Portugalsko – Britské ostrovy | . | . | . | . | - | 0 | . | . | . | . | . | . | . | .
Severovýchodné populácie | . | . | PS* | 0 | . | . | . | . | . | . | . | . | . | .
Západné Nórsko – Faerské ostrovy | . | . | . | . | PS | 0 | . | . | . | . | . | . | . | .
Východné Nórsko | . | . | . | . | - | 0 | . | . | . | . | . | . | . | .
Východné populácie | - | 0 | . | . | . | . | . | . | . | . | . | . | . | .
SEVER INDICKÉHO OCEÁNU | . | . | IMS | 0 | . | . | PS | 0 | PS | 0 | PS | 0 | . | .
^1 K dispozícii pre lov pôvodnými domorodými obyvateľmi alebo zmluvnú vládu zastupujúcu pôvodných domorodých obyvateľov podľa ustanovení odstavca 13 písm. (b) bod 2.
^2 K dispozícii pre lov pôvodnými domorodými obyvateľmi podľa ustanovení odstavce 13 písm. (b) bod 3. Limit pre odchyt pre každý z rokov 2003, 2004, 2005, 2006 a 2007. 
+Nulové limity pre odchyt uvedené v tabuľke 1 ako redakčné zmeny v dôsledku nadobudnutia účinnosti odstavca 10 písm. (e) nie sú záväzné pre vlády zemí, ktoré vzniesli a neodvolali námietky proti tomuto odstavcu. 
* Nórska vláda vzniesla v stanovenej dobe námietky proti klasifikácii severovýchodnej atlantickej populácie vráskavca malého ako chránenej populácie. Táto klasifikácia nadobudla účinnosť dňa 30. januára 1986, nie je však záväzná pre Nórsko. 

Tabuľka 2
Klasifikácia populácie a limity pre odchyt vráskavca Brydeovho ^+
| Klasifikácia | Kvóta pre lov
JUŽNÁ POLOGUĽA – sezóna 2002/2003 na voľnom mori a sezóna 2003 v pobrežných vodách
Južný Atlantik | - | 0
Južný Indický oceán | IMS | 0
Juhoafrická pobrežná oblasť | - | 0
Šalamúnske ostrovy | IMS | 0
Juhozápadný Pacifik | IMS | 0
Juhovýchodný Pacifik | IMS | 0
Peruánska oblasť | - | 0
SEVERNÝ PACIFIK – sezóna 2003 | |
Východná oblasť | IMS | 0
Západná oblasť | IMS | 0
Východočínske more | PS | 0
SEVERNÝ ATLANTIK – sezóna 2003 | IMS | 0
SEVER INDICKÉHO OCEÁNU – sezóna 1999 | - | 0
+Nulové limity pre odchyt uvedené v tabuľke 2 ako redakčné zmeny v dôsledku nadobudnutia účinnosti odstavca 10 písm. (e) nie sú záväzné pre vlády zemí, ktoré vzniesli a neodvolali námietky proti tomuto odstavcu.

Tabuľka 3
Klasifikácia populácií zubatých kitovcov a kvóty pre ich lov ^+
JUŽNÁ POLOGUĽA – sezóna 2002/2003 na voľnom mori a sezóna 2003 v pobrežných vodách
| vorvaň
Územia | Zemepisná dĺžka | Klasifikácia | Kvóta pre lov
1 | 60°z. d.-30°z. d. | - | 0
2 | 30°z. d.-20°v. d. | - | 0
3 | 20°v. d.-60°v. d. | - | 0
4 | 60°v. d.-90°v. d. | - | 0
5 | 90°-130°v. d. | - | 0
6 | 130°v. d.-160°v. d. | - | 0
7 | 160°v. d.-170°z. d. | - | 0
8 | 170°z. d.-100°z. d. | - | 0
9 | 100°z. d.-60°z. d. | - | 0
SEVERNÁ POLOGUĽA – sezóna 2003
SEVERNÝ PACIFIK
Západné územie | PS | 0^1
Východné územie | - | 0
SEVERNÝ ATLANTIK | - | 0
SEVER INDICKÉHO OCEÁNU | - | 0
| tuponosé vorvaňovce
SEVERNÝ ATLANTIK | PS | 0
^1 Žiadne kitovce z tejto populácie nesmú byť lovené, dokiaľ komisia nestanoví limity pre odchyt vrátane akýchkoľvek obmedzení, čo sa týka veľkosti a pohlavia.
^+Nulové limity pre odchyt uvedené v tabuľke 3 ako redakčné zmeny v dôsledku nadobudnutia účinnosti odstavca 10 písm. (e) nie sú záväzné pre vlády zemí, ktoré vzniesli a neodvolali námietky proti tomuto odstavcu.